Cursuri de pregătire pentru bacalaureat, oferta Facultății de Istorie a UB pentru elevii de clasa a XII-a

Sâmbătă, 23 martie 2024, Facultatea de Istorie a Universității din București dă startul cursurilor de pregătire a examenului de bacalaureat pentru disciplina Istorie, oferindu-le elevilor de clasa a XII-a gratuit 5 ședințe de discuții, exerciții și pregătire exclusiv online.
Seria evenimentelor debutează cu o discuție introductivă privind proba de istorie și modul de rezolvare a subiectelor.
Pentru a putea participa, cei interesați sunt invitați să completeze acest formular, în limita locurilor disponibile.
Calendarul integral al cursurilor de pregătire pentru bacalaureat organizate de Facultatea de Istorie a UB poate fi accesat aici. 
